<classify> Na Walter Mguluchuma Katavi MKAZI wa Kijiji cha Luhega, Wilaya ya Tanganyika, Milembe Manoni 22, amekutwa ameuawa kwa kuchomwa na kisu kifuani, kisha mwili wake kufungiwa ndani banda ngombe. Akizungumzia tukio hilo jana, kaka wa marehemu, Nestory Malongo alisema lilitokea juzi usiku nyumbani kwa marehemu. Alisema taarifa ya kuuawa kwa Milembe aliipata saa tatu asubuhi na wasamalia wema, Baada ya kapata taarifa hizo, alikwenda eneo la tukoo nakukuta watu wengi wakiwa wamekusanyika nje ya nyumba. Alisema baada ya kuona mwili hiyo, waliona majereha sehemuza kifuani ambayo inaonyesha alichowa na kisu. Alisema polisi walifika eneo hilo, kisha kuuchukua mwili wa marehemu kwa ajili yakwenda kuufanyia uchunguzi Hospitali ya Rufaa ya Mkoa wa Katavi . Mama wa marehemu, Tuma Matine alisema alipigiwa simu na mkwe wake na kusisitiza kitendohicho ni cha kikatili mno. Alisema katika nyumba hiyo, binti yake alikuwa kuwa akiishi na mfanyakazi mmoja ambayealikuwa akifanya kazi ya kuchunga mifugoya ngombe. Nasikitika baada ya tukio hili huyu mfanyakazi hajaonekananyumbani...inawezekana wazi ndiye aliyehusika na kifo hiki,alisema. Mwenyekiti wa chama cha wafugaji wa mifugo wa Mkoa wa Katavi, Mussa Kabushi alisemakumekuwapo na mauaji ya mara kwa mara ya kuuawa kwa wafugaji. Alisema mauaji hayo, yamekuwa yakisababishwa kutokana natabia ya wafugaji kukaa kwenye maeneo ya kujitenga na kutokuwa na ulinzi. Kamanda wa Polisi wa Mkoa wa Katavi, Damas Nyanda alithibitisha kutokea kwa mauaji hayo na kusema jeshi hilo linaendelea na uchunguzi.  <topic>: KIMATAIFA 